NARIADENIE KOMISIE (ES) č. 1522/2005
z 20. septembra 2005,
ktorým sa mení a dopĺňa nariadenie (ES) č. 1384/2005 pokiaľ ide o množstvo, ktoré pokrýva stála verejná súťaž na vývoz jačmeňa v držbe maďarskej intervenčnej agentúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), najmä na jeho článok 6,
keďže:
(1)
Nariadením Komisie (ES) č. 1384/2005 (2) sa vyhlásila stála verejná súťaž na vývoz 94 608 ton jačmeňa, ktorý je v držbe maďarskej intervenčnej agentúry.
(2)
Maďarská intervenčná agentúra sa podľa nariadenia Komisie (ES) č. 923/2005 (3) a v súvislosti s nedostatkom krmiva pre dobytok v Portugalsku zaviazala poskytnúť portugalskej intervenčnej agentúre 40 000 ton jačmeňa. Pre tento záväzok sa časť z pôvodného množstva nemôže použiť na vývoz. Maďarsko preto informovalo Komisiu o úmysle jeho intervenčnej agentúry zmeniť množstvo ponúknuté do verejnej súťaže na vývoz. Vzhľadom na túto žiadosť, použiteľné množstvá a situáciu na trhu je vhodné zmeniť maximálne množstvo ponúknuté do stálej verejnej súťaže vyhlásenej nariadením (ES) č. 1384/2005.
(3)
Je preto potrebné zmeniť a doplniť nariadenie (ES) č. 1384/2005.
(4)
Opatrenia uvedené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Článok 2 nariadenia (ES) č. 1384/2005 sa nahrádza takto:
„Článok 2
Verejná súťaž sa vzťahuje na maximálne množstvo 60 323 ton jačmeňa, ktoré sa bude vyvážať do všetkých tretích krajín s výnimkou Albánska, Bulharska, Kanady, Chorvátska, Bývalej juhoslovanskej republiky Macedónsko, Bosny a Hercegoviny, Spojených štátov amerických, Lichtenštajnska, Mexika, Rumunska, Srbska a Čiernej Hory (4) a Švajčiarska.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. septembra 2005